सोमवार को पत्रिका ने बारिश से नुकसान की जानकारी ली तो स्थिति भयावह करने वाली दिखी। बरखेड़ाछज्जू तालाब फुल भरने सुमेर और आसपास के गांवों में पानी भरने की आशंका को देखते हुए जलसंसाधन विभाग को तालाब से पानी निकालना पड़ा। वहीं तालाब के डूब क्षेत्र में बने मकानों में भी पानी भरने की आशंका थी। पानी में किसानों की सोयाबीन की फसल डूब गई, तो वहीं चंदेरी के निदानपुर, खैरा, हसारी और गोधन गांव की फसल नदी के तेज बहाव से उखड़ गई। इसके अलावा जिले भर में सैकड़ों मकान भी ढह गए हैं और लोगों को परेशानी का सामना करना पड़ रहा है।